**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1998 M. RUGSĖJO 22 D. NUTARIMO NR. 1138 „DĖL LIETUVOS RESPUBLIKOS APLINKOS MINISTERIJOS NUOSTATŲ PATVIRTINIMO“ PAKEITIMO**

2003 m. rugpjūčio 28 d. Nr. 1093

Vilnius

Lietuvos Respublikos Vyriausybė nutaria:

Pakeisti Lietuvos Respublikos aplinkos ministerijos nuostatus, patvirtintus Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“ (Žin., 1998, Nr. 84-2353; 2002, Nr. 20-766):

1. Išdėstyti 5.2 punktą taip:

„5.2. užtikrinti aplinkos formavimą pagal darnaus vystymosi principus;“.

2. Išdėstyti 6.3 punktą taip:

„6.3. pagal kompetenciją koordinuoja veiksmus įgyvendinant darnaus vystymosi principus Lietuvos Respublikoje;“.

3. Išdėstyti 6.62 punktą taip:

„6.62. teikia pagal kompetenciją metodinę paramą apskričių ir savivaldybių teritorijų planavimo (urbanistikos ir architektūros) padaliniams, juos konsultuoja, koordinuoja apskričių viršininkų administracijų teritorijų planavimo ir statybos valstybinės priežiūros departamentų (skyrių) bei regionų aplinkos apsaugos departamentų veiklą, teikia metodinę paramą privačių miškų savininkams;“.

4. Išdėstyti 6.65 punktą taip:

„6.65. koordinuoja ir pagal kompetenciją organizuoja visuomenės švietimą bei informavimą, rūpinasi valstybės tarnautojų ir darbuotojų, dirbančių ministerijos kompetencijai priskirtose srityse, kvalifikacijos kėlimu bei tobulinimusi;“.

5. Įrašyti 7.9 punkte vietoj žodžių „valstybinių inspekcijų tarnybų“ žodžius „valstybinės priežiūros departamentų (skyrių)“.

6. Pripažinti netekusiu galios 7.10 punktą.

7. Išdėstyti 11.6 punktą taip:

„11.6. teikia Lietuvos Respublikos Vyriausybei ministerijos metines veiklos ataskaitas, kaip vykdoma Lietuvos Respublikos Vyriausybės programa, jos įgyvendinimo priemonės, ministerijos strateginiai veiklos planai, ir Ministro Pirmininko reikalavimu atsiskaito už savo veiklą;“.

MINISTRAS PIRMININKAS ALGIRDAS BRAZAUSKAS

APLINKOS MINISTRAS ARŪNAS KUNDROTAS